CELEX: 62016CN0286
Language: et
Date: 2016-05-23 00:00:00
Title: Kohtuasi C-286/16: Eelotsusetaotlus, mille on esitanud Curtea de Apel Cluj (Rumeenia) 23. mail 2016 – SC Exmitiani SRL versus Direcția Generală a Finanțelor Publice Cluj

16.8.2016   
            
            
               ET
            
            
               Euroopa Liidu Teataja
            
            
               C 296/20
            
         Eelotsusetaotlus, mille on esitanud Curtea de Apel Cluj (Rumeenia) 23. mail 2016 – SC Exmitiani SRL versus Direcția Generală a Finanțelor Publice Cluj
   (Kohtuasi C-286/16)
   (2016/C 296/26)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Cluj
   
      Põhikohtuasja pooled
   
   
      Apellant: SC Exmitiani SRL
   
      Vastustaja: Direcția Generală a Finanțelor Publice Cluj
   
      Eelotsuse küsimused
   
   
               1.
            
            
               Kas selline olukord nagu põhikohtuasjas, kus vaidlustatud haldusakt tehti enne [Euroopa Liiduga] ühinemist, kuid selle akti peale esitatud vaie lahendati maksuhalduri otsusega pärast ühinemist, peab lojaalse koostöö põhimõttest tulenevalt riigisiseseid õigusnorme tõlgendama käibemaksualaseid Euroopa direktiive (1) arvestades?
            
         
               2.
            
            
               Kas põhikohtuasja asjaolusid silmas pidades tuleb õiguskindluse põhimõtet tõlgendada nii, et sellega on vastuolus maksuhalduri praktika, mis samade faktiliste asjaolude alusel viib järeldusele, mis erineb kriminaalasjade menetlemiseks pädevate asutuste järeldusest seoses reisijate rahvusvahelise veoga otseselt seotud teenuste käibemaksuvabastusega?
            
         
               3.
            
            
               Kas lojaalse koostöö põhimõtet tuleb tõlgendada nii, et sellega on vastuolus riigisisesed õigusnormid, mis näevad ette, et kui haldusakti peale vaiet esitades ei ole tuginetud Euroopa õigusnormidele põhinevatele väidetele, ei saa selliseid väiteid esitada ka kohtus?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006 L 347, lk 1).